**Фудбалски клуб Железничар** е фудбалски клуб од Сараево, Босна и Херцеговина и еден од најголемите и најуспешните клубови во земјата. Името *Железничар* значи "железнички работник", а клубот го носи ова име токму порад фактот дека бил основан од страна на група на железнички работници. Во Босна, клубот традиционално е познат по производството на талентирани играчи, наместо нивно купување. Клубот обично се потпира на продажба на своите најталентирани играчи на крајот на секоја сезона за да преживее финансиски.

Во времето на поранешна Југославија, ФК Железничар биле шампиони еднаш во сезоната 1971-1972, квалификувајќи се за Европскиот куп во 1972-1973 сезоната, каде што биле елиминирани во првата рунда. Клубот исто така завршил како вицешампион еднаш во лигата, и бил финалист во Купот на Југославија во сезоната 1980-1981. Во Европа, клубот е најпознат по достигнувањето до полуфиналето на Купот на УЕФА за време на сезоната 1984-1985 и четвртфиналето во сезоната 1971-1972.

Железничар е првиот босански клуб кој успеал да стигне до полуфиналето на Купот на УЕФА и еден од ретките тимови од Југославија кои некогаш успеале да го сторат тоа. Железничар е исто така најуспешниот фудбалски тим во денешна Босна и Херцеговина, со освоени 6 првенства на Босна и Херцеговина, 5 купа и 3 суперкупа. Клубот никогаш не успеал да се квалификува за Лигата на шампионите (во ерата пост Европскиот куп), а како најдобар резултат на клубот би можело да се истакне достигнувањето до третото (последно) квалификациско коло во сезоната 2002-2003, во кое загубиле од Њукасл Јунајтед со вкупен резултат 0-5. Според списокот на IFFHS од Топ 200 европски клубови на 20-от век, организација призната од страна на ФИФА, Железничар е највисоко рангираниот босански клуб, на делба на 110-тотот место на листата заедно со АЗ Алкмар и Виторија Сетубал.

Своите домашни натпревари Железничар ги игра на стадионот Грбавица, кој е со капацитет од 17.000 седечки места. Основните бои на клубот се сината и белата и најчесто настапуваат сини дресови и шорцеви или бели дресови и шорцеви. Нивен најголем соперник им е локалниот градски конкурент ФК Сараево, со кого се натпреварува во Дербито на Сараево, во кое гледано историски Железничар доминира. Низ историјата клубот има произведено многу великани на југословенскиот и босанскиот фудбал, како: Ивица Осим, Јосип Каталински, Мишо Смајловиќ, Благоје Братиќ Хајрудин Сарачевиќ, Јосип Букал, Божо Јанковиќ, Мехмед Баждаревиќ, Един Бахтиќ, Радмило Михајловиќ, Харис Шкоро, Никола Никиќ, Един Чуриќ, Џелалудин Мухаремовиќ, Един Вишча и Един Џеко.

Играчи
------

### Моментален состав

*Обновено на 31 март 2017*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Бр. |  | Позиција | Играч |
| --- | --- | --- | --- |
| 1 | Босна и Херцеговина | ГМ | Ирфан Фејзиќ |
| 2 | Србија | ОД | Синиша Стевановиќ |
| 3 | Босна и Херцеговина | ОД | Амар Беширевиќ |
| 4 | Италија | ОД | Матео Бочачини |
| 7 | Хрватска | СР | Иван Црнов |
| 8 | Црна Гора | СР | Дарко Марковиќ |
| 10 | Босна и Херцеговина | СР | Самир Бекриќ |
| 11 | Србија | СР | Јован Блегојевеиќ |
| 12 | Босна и Херцеговина | ГМ | Аднан Бобиќ |
| 13 | Босна и Херцеговина | ГМ | Ведран Ќосевски |
| 14 | Босна и Херцеговина | СР | Дино Хасановиќ |
| 15 | Босна и Херцеговина | ОД | Јадранко Богичевиќ |

 |  | 

| Бр. |  | Позиција | Играч |
| --- | --- | --- | --- |
| 16 | Босна и Херцеговина | ОД | Срѓан Станиќ |
| 17 | Босна и Херцеговина | СР | Горан Закариќ |
| 18 | Хрватска | ОД | Даниел Стојановиќ |
| 19 | Босна и Херцеговина | ОД | Семир Керла |
| 20 | Босна и Херцеговина | СР | Зајко Зеба  |
| 22 | Нигерија | ОД | Муса Мухамед |
| 23 | Босна и Херцеговина | НП | Стево Николиќ |
| 24 | Хрватска | НП | Иван Лендриќ |
| 25 | Србија | СР | Угљеша Радиновиќ |
| 27 | Босна и Херцеговина | ОД | Кемал Османковиќ |
| 39 | Босна и Херцеговина | СР | Денис Жериќ |
| 88 | Босна и Херцеговина | СР | Мирослав Стевановиќ |

 |

Титули
------

#### Социјалистичка Федеративна Република Југославија Југославија

* **Првенство на Југославија: 1**

1971-1972
#### Босна и Херцеговина Босна и Херцеговина

* **Првенство на Босна и Херцеговина: 6** *(рекорд)*

1997-1998, 2000-2001, 2001-2002, 2009-2010, 2011-2012, 2012-2013
* **Куп на Босна и Херцеговина: 5** *(рекорд)*

1999-2000, 2000-2001, 2002-2003, 2010-2011, 2011-2012
* **Суперкуп на Босна и Херцеговина: 3** *(рекорд)*

1998, 2000, 2001

Наводи
------

1. ↑  „Osim card coming up trumps at Željezničar (Željo for short)". uefs.com. Посетено на 14 August 2015.
2. ↑  „Berjan: Željo je dobijao aplauz po cijeloj Jugoslaviji". fkzeljeznicar.ba. Посетено на 19 August 2015.
3. ↑  Europe's Club of the Century retrieved from www.iffhs.de, 13 September 2009

Надворешни врски
----------------

|  |  |
| --- | --- |
| Ризница | „ФК Железничар Сараево" на Ризницата ? |

* Официјална страна (бошњачки)
* Официјален фан-шоп Архивирано на 17 ноември 2018 г. (бошњачки)
* Официјална страна на навивачите на Железничар (бошњачки)